*****

ΚΑΝΟΝΙΣΜΟΣ (ΕΟΚ) αριθ. 1184/82 ΤΟΥ ΣΥΜΒΟΥΛΙΟΥ

της 18ης Μαΐου 1982

περί καθορισμού, για τη γαλακτοκομική περίοδο 1982/83, της ενδεικτικής τιμής του γάλακτος και των τιμών παρεμβάσεως του βουτύρου, του αποκορυφωμένου γάλακτος σε σκόνη και των τυρών grana padano και parmigiano reggiano

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 3 παράγραφος 4 και το άρθρο 5 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτρο- πής (4),

Εκτιμώντας:

ότι, κατά τον καθορισμό των κοινών γεωργικών τιμών, πρέπει να ληφθούν υπόψη τόσο οι στόχοι της κοινής γεωργικής πολιτικής όσο και η συμβολή της Κοινότητος στην αρμονική ανάπτυξη του διεθνούς εμπορίου· ότι η κοινή γεωργική πολιτική έχει ιδίως ως στόχους να εξασφαλίζει στο γεωργικό πληθυσμό δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές προσφοράς για τους καταναλωτές·

ότι πρέπει, ως εκ τούτου, η ενδεικτική τιμή του γάλακτος να ευρίσκεται με τις τιμές των άλλων γεωργικών προϊόντων, και ιδιαιτέρως με την τιμή του βοείου κρέατος, σε σχέση ισορροπίας, ανταποκρινόμενη στον επιδιωκόμενο προσανατολισμό ως προς την εκτροφή βοοειδών· ότι είναι εξάλλου απαραίτητο να ληφθούν υπόψη, κατά τον καθορισμό αυτής της τιμής, οι προσπάθειες της Κοινότητος να αποκαταστήσει μακροπρόθεσμα μια ισορροπία μεταξύ της προσφοράς και της ζητήσεως στην αγορά του γάλακτος λαμβανομένων υπόψη των εξωτερικών συναλλαγών γάλακτος και γαλκακτοκομικών προϊόντων·

ότι οι τιμές παρεμβάσεως του βουτύρου και του αποκορυφωμένου γάλακτος σε σκόνη έχουν σκοπό να συμβάλουν στην πραγμάτωση της ενδεικτικής τιμής του γάλακτος· ότι είναι απαραίτητο να καθορισθούν τα επίπεδά τους λαμβάνοντας υπόψη τόσο τη γενική κατάσταση προσφοράς και ζητήσεως στη γαλακτοκομική αγορά της Κοινότητος όσο και τις δυνατότητες διαθέσεως του βουτύρου και του αποκορυφωμένου γάλακτος σε σκόνη στην αγορά της Κοινότητος και τη διεθνή αγορά·

ότι οι τιμές παρεμβάσεως των τυρών grana padano και parmigiano reggiano πρέπει να καθορισθούν σύμφωνα με τα κριτήρια που προβλέπονται στο άρθρο 5 παράγραφος 2 του κανονισμού (ΕΟΚ) αριθ. 804/68·

ότι σύμφωνα με το άρθρο 5β του κανονισμού (ΕΟΚ) αριθ. 804/68 πρέπει να καθορισθεί επίπεδο εγγυήσεως για το γάλα, σε ύψος ίσο με την ποσότητα γάλακτος που παραδίδεται στις επιχειρήσεις επεξεργασίας ή μεταποιήσεως γάλακτος κατά τη διάρκεια του προηγούμενου έτους προσαυξανόμενη κατά ετήσια αύξηση 0,5 % που δύναται να θεωρηθεί ως κανονική·

ότι αποδεικνύεται συνεπώς σκόπιμο, για να καλυφθεί το κόστος διαθέσεως της συμπληρωματικής παραδοθείσας ποσότητας γάλακτος, να προβλεφθεί ότι σε περίπτωση υπερβάσεως του επιπέδου εγγυήσεως θα θεσπισθούν κατάλληλα μέτρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη γαλακτοκομική περίοδο 1982/83, η ενδεικτική τιμή του γάλακτος και οι τιμές παρεμβάσεως των γαλακτοκομικών προϊόντων καθορίζονται ως εξής:

1.2 // // ECU/100 χγρ // α) ενδεικτική τιμή γάλακτος: // 26,81 // β) τιμή παρεμβάσεως: // // βούτυρο: // 349,70 // αποκορυφωμένο γάλα σε σκόνη: // 146,23 // τυρός grana padano: // // - ηλικίας από 30 - 60 ημερών: // 353,04 // - ηλικίας 6 μηνών τουλάχιστον: // 429,51 // τυρός parmigiano reggiano // // ηλικίας 6 μηνών τουλάχιστον: // 469,30

Άρθρο 2

Για το ημερολογιακό έτος 1982 το επίπεδο εγγυήσεως που αναφέρεται στο άρθρο 5β του κανονισμού (ΕΟΚ) αριθ. 804/68 καθορίζεται στο επίπεδο της ποσότητας γάλακτος που παραδίδεται στις επιχειρήσεις επεξεργασίας ή μεταποιήσεως γάλακτος, κατά τη διάρκεια του

ημερολογιακού έτους 1981 προσαυξανόμενης κατά 0,5 %.

Άρθρο 3

Εάν διαπιστωθεί ότι η ποσότητα γάλακτος που παραδίδεται από τους παραγωγούς της Κοινότητος υπερβαίνει το επίπεδο εγγυήσεως που αναφέρεται στο άρθρο 2, το Συμβούλιο προτάσει της Επιτροπής θεσπίζει τα κατάλληλα μέτρα για να καλυφθεί το πρόσθετο κόστος.

Άρθρο 4

Ο παρών κανονισμός αρχίζει να ισχύει στις 20 Μαΐου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 18 Μαΐου 1982.

Για το Συμβούλιο

Ο Πρόεδρος

P. de KEERSMAEKER

(1) ΕΕ αριθ. L 148 της 28. 6. 1968, σ. 13.

(2) Βλέπε σελίδα 1 της παρούσας Επίσημης Εφημερίδας.

(3) ΕΕ αριθ. C 104 της 26. 4. 1982, σ. 25.

(4) ΕΕ αριθ. C 114 της 6. 5. 1982, σ. 1.